
Τετάρτη 29 Ιουλίου 2026

Αθήνα, σήμερα στις 29 Ιουλίου 2026, ημέρα Τετάρτη και ώρα 12.31΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. ΝΙΚΗΤΑ ΚΑΚΛΑΜΑΝΗ. 
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, ξεκινάει η συνεδρίαση. 
(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 29-7-2026 εξουσιοδότηση του Σώματος, επικυρώθηκαν με ευθύνη του Προεδρείου τα Πρακτικά της ΡΟΒ΄ συνεδριάσεώς του, της Τετάρτης 29 Ιουλίου 2026 σε ό,τι αφορά επαναληπτική κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου, που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, για την ανάδειξη ενός (1) τακτικού και δύο (2)  αναπληρωματικών μελών του Δικαστικού Συμβουλίου, σύμφωνα με τα άρθρα 86 παρ. 4 του Συντάγματος, 158 παρ. 1 και 2 του Κανονισμού της Βουλής και 8 του ν. 3126/2003 «Ποινική ευθύνη των Υπουργών» όπως ισχύουν, μετά την από 22 Ιουλίου 2025 απόφαση της Ολομέλειας της Βουλής, για την άσκηση ποινικής δίωξης κατά του πρώην Υπουργού Υποδομών και Μεταφορών, κ. Καραμανλή Κωνσταντίνου του Αχιλλέως, σχετικά με το «τραγικό δυστύχημα, που έλαβε χώρα στις 28/02/2023 στην περιοχή Ευαγγελισμός Τεμπών Λάρισας» για την ενδεχόμενη τέλεση από τον ως άνω πρώην Υπουργό του αδικήματος «της παράβασης καθήκοντος (259 ΠΚ) και ειδικότερα της κατά το χρονικό διάστημα από τον Σεπτέμβριο 2021 έως και τις 28.2.2023, κατά παράβαση του άρθρου 40 παρ.3 του νόμου 4974/2022 και προς τον σκοπό πρόκλησης οικονομικής βλάβης στην ανώνυμη εταιρεία με την επωνυμία “Οργανισμός Σιδηροδρόμων Ελλάδος ΑΕ”», κατά την άσκηση των καθηκόντων του.) 
Εισερχόμαστε στην
ΕΙΔΙΚΗ ΗΜΕΡΗΣΙΑ ΔΙΑΤΑΞΗ
Επαναληπτική κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Συμβουλίου της Επικρατείας που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, για την ανάδειξη ενός αναπληρωματικού μέλους του Δικαστικού Συμβουλίου, σύμφωνα με τα άρθρα 86 παρ. 4 του Συντάγματος, 158 παρ. 1 και 2 του Κανονισμού της Βουλής και 8 του ν. 3126/2003 «Ποινική ευθύνη των Υπουργών» όπως ισχύουν, μετά την από 11 Απριλίου 2025 απόφαση της Ολομέλειας της Βουλής, για την άσκηση ποινικής δίωξης κατά του πρώην Υφυπουργού παρά τω Πρωθυπουργώ, κ. Χρήστου Τριαντόπουλου, για την ενδεχόμενη τέλεση της αξιόποινης πράξης της παράβασης καθήκοντος (άρθρο 259 ΠΚ) κατά το χρονικό διάστημα μεταξύ 03-03-2023 και 06-03-2023 από τον ως άνω πρώην Υφυπουργό κατά την άσκηση των καθηκόντων του.
Μετά τις υπ’ αριθμ. πρωτ., αρχικώς, 5593/23-7-2026 και στη συνέχεια 5703/27-7-2026 (Ειδ. Γραμ. ΠτΒ) επιστολές του Υπουργού Δικαιοσύνης κ. Γεωργίου Φλωρίδη, προς τον Πρόεδρο της Βουλής των Ελλήνων, διαβιβάστηκαν στη Βουλή τα υπ’ αριθμ. πρωτ. οικ. 632/22-7-2026 και 636/27-7-2026 αντιστοίχως, έγγραφα του Προέδρου του Συμβουλίου της Επικρατείας, με τα οποία απεστάλησαν κατάλογοι των μελών του Συμβουλίου της Επικρατείας που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης στις 5 Φεβρουαρίου 2025, σύμφωνα με τα άρθρα 86 παρ.4 του Συντάγματος, 158 παρ. 1 και 2 του Κανονισμού της Βουλής και 8 του ν. 3126/2003 «Ποινική ευθύνη των Υπουργών», όπως ισχύουν.
Ο από 27-7-2026 σχετικός κατάλογος καταχωρίζεται στα Πρακτικά της Βουλής. 
(Ο προαναφερθείς κατάλογος καταχωρίζεται στα Πρακτικά και έχει ως εξής:































































ΠΡΟΕΔΡΟΣ (Νικήτας Κακλαμάνης): Ως μέλη της εφορευτικής επιτροπής της κλήρωσης ορίζονται: ο Γ΄ Αντιπρόεδρος της Βουλής κ. Αθανάσιος Μπούρας, ο Δ΄ Αντιπρόεδρος της Βουλής κ. Παρασκευάς (Πάρις) Κουκουλόπουλος, η Ε΄ Αντιπρόεδρος της Βουλής κυρία Όλγα Γεροβασίλη και ο Η΄ Αντιπρόεδρος της Βουλής κ. Βασίλειος Βιλιάρδος.
Γραμματέας της Επιτροπής ορίζεται ο Γραμματέας της Βουλής και Βουλευτής Πιερίας της Κ.Ο. της Νέας Δημοκρατίας κ. Σπυρίδων Κουλκουδίνας.
Η κλήρωση θα διεξαχθεί μεταξύ των μελών του Συμβουλίου της Επικρατείας, που περιλαμβάνονται στον αποσταλέντα κατάλογο, για την ανάδειξη του αναπληρωματικού μέλους του Δικαστικού Συμβουλίου. 
Στην κλήρωση δεν θα συμπεριληφθούν όσοι εκ του καταλόγου έχουν ήδη κληρωθεί ως μέλη του συγκεκριμένου Δικαστικού Συμβουλίου. 
Η κλήρωση θα διεξαχθεί ως ακολούθως: Τα ονόματα των δικαστών της κληρώσεως θα αναγιγνώσκονται από την Ε΄ Αντιπρόεδρο της Βουλής κ. Όλγα Γεροβασίλη. 
Ο Γ΄ Αντιπρόεδρος της Βουλής κ. Αθανάσιος Μπούρας, θα επιδεικνύει τους κλήρους, θα τους περιτυλίγει και στη συνέχεια θα τους τοποθετεί, έναν προς έναν, στο αντίστοιχο αδιαφανές σφαιρίδιο, το οποίο θα ρίχνει εντός της διαφανούς κάλπης, η οποία θα ευρίσκεται επί της Έδρας. 
Στη συνέχεια, θα ανακατευθούν καλά τα αδιαφανή σφαιρίδια μέσα στη διαφανή κάλπη από τον Η΄ Αντιπρόεδρο της Βουλής κ. Βασίλειο Βιλιάρδο.
Τέλος, ο Πρόεδρος της Βουλής θα ανασύρει ένα από τα σφαιρίδια από την κάλπη και το σφαιρίδιο που θα ανασυρθεί θα παραδοθεί στον Δ΄ Αντιπρόεδρο της Βουλής, κ. Παρασκευά (Πάρι) Κουκουλόπουλο, ο οποίος θα το ανοίξει και θα το επιδείξει στον Πρόεδρο της Βουλής, στο Σώμα και στους παριστάμενους Αντιπροέδρους και, αφού αναγγείλει το όνομα, θα το παραδώσει στον Γραμματέα κ. Σπυρίδωνα Κουλκουδίνα, ο οποίος θα γράψει το όνομα στα Πρακτικά.
Από την κάλπη, στην οποία θα τοποθετηθούν οι κλήροι με τα ονόματα των μελών του Συμβουλίου της Επικρατείας, θα εξαχθεί ένας (1) κλήρος για την ανάδειξη ενός αναπληρωματικού μέλους του Δικαστικού Συμβουλίου.
Κυρίες και κύριοι συνάδελφοι, συμφωνείτε με την πρόταση ως προς τη διαδικασία;
ΑΛΕΞΑΝΔΡΟΣ ΚΑΖΑΜΙΑΣ: Κύριε Πρόεδρε, είναι δυνατόν η κάλπη να έρθει εδώ κάτω, για να είναι κοντά στους Βουλευτές και να γίνει η διαδικασία εδώ; Οι κάμερες μπορούν κάτι να «συλλάβουν» κάτω. Δεν βλέπουμε απολύτως τίποτα.
ΠΡΟΕΔΡΟΣ (Νικήτας Κακλαμάνης): Από την κάλπη τι να δείτε; Τα χαρτάκια εννοείτε…
ΑΛΕΞΑΝΔΡΟΣ ΚΑΖΑΜΙΑΣ: Να δούμε τα χαρτάκια και να δούμε και τα σφαιρίδια.
ΠΡΟΕΔΡΟΣ (Νικήτας Κακλαμάνης): …γιατί, η κάλπη είτε είναι εκεί είτε είναι εδώ, σφαιρίδια βλέπετε, δεν βλέπετε κάτι…
ΑΛΕΞΑΝΔΡΟΣ ΚΑΖΑΜΙΑΣ: Σωστά. Υπάρχει κάτι που να το απαγορεύει; Αντί να ανεβαίνουμε εκεί πάνω, που μας κάλεσαν…
ΠΡΟΕΔΡΟΣ (Νικήτας Κακλαμάνης): Κατάλαβα τι λέτε, το γράφω να καθόμαστε στη θέση. Βέβαια, δεν έχει μικρόφωνα κάτω, Αλέξανδρε. Δηλαδή…
ΑΛΕΞΑΝΔΡΟΣ ΚΑΖΑΜΙΑΣ: Μπορούμε να έχουμε αυτά τα μικρόφωνα ή κάποια μικρόφωνα εκεί στα έδρανα, όπως γίνεται στις ψηφοφορίες.
ΠΡΟΕΔΡΟΣ (Νικήτας Κακλαμάνης): Μπορούμε να το δούμε αυτό.
Κυρίες και κύριοι συνάδελφοι, συμφωνείτε με την πρόταση ως προς τη διαδικασία;
ΠΟΛΛΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Το Σώμα συνεφώνησε ως προς τη διαδικασία.
Παρακαλώ να αρχίσει η ανάγνωση του καταλόγου των μελών του Συμβουλίου της Επικρατείας.
(Στο σημείο αυτό αρχίζει η ανάγνωση του καταλόγου των μελών του Συμβουλίου της Επικρατείας από την Δ΄ Αντιπρόεδρο της Βουλής κυρία Όλγα Γεροβασίλη)
ΟΛΓΑ ΓΕΡΟΒΑΣΙΛΗ (Δ΄ Αντιπρόεδρος της Βουλής):
«ΜΕΛΗ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ
ΠΡΟΕΔΡΟΣ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ
1.	Πικραμένος Μιχαήλ
ΑΝΤΙΠΡΟΕΔΡΟΙ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ
1.	Μάζος Ηλίας
2.	Εμμανουηλίδης Δημήτριος
ΣΥΜΒΟΥΛΟΙ ΕΠΙΚΡΑΤΕΙΑΣ
1.	Κόμβου Ταξιαρχία
2.	Παπαδημητρίου Αναστασία-Μαρία
3.	Κίντζιου Βασιλική 
4.	Πλαπούτα Βικτωρία
5.	Τσούκας Παναγιώτης
6.	Κονιδιτσιώτου-Κόλλια Κωνσταντίνα
7.	Τριπολιτσιώτη Μαρλένα
8.	Σδράκα Αγορίτσα
9.	Λιάκουρας Χρήστος
10.	 Ανδρουλάκης Βασίλειος
11.	Κτιστάκη Σταυρούλα
12.	Γιαννάκου Φραντζέσκα
13.	Σκούρα Ευσταθία
14.	Λαζαράκη Κωνσταντία
15.	Ρωξανά Αικατερίνη
16.	Σταυρουλάκη Ειρήνη
17.	Μαρίνου Κασσιανή
18.	Τσάκαλη Μαρίνα-Αλεξάνδρα
19.	Αθανασοπούλου Μαρία
20.	Ανδριοπούλου Γεωργία
21.	Σταματοπούλου Μαρία
22.	Μόσχου Βασιλική
23.	Κωνσταντίνου Σουλτάνα
25. Μπολόφη Χριστιάνα
26. Μιχαλακόπουλος Ιωάννης
27. Βανδώρος Δημήτριος
28. Σπαχής Οδυσσέας
29. Τομαράς Δημήτριος
30. Κατρά Καλλιόπη
31. Παπαγιάννης Ιωάννης
32. Ασημακόπουλος Αθανάσιος
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, ανεγνώσθησαν συνολικώς, όπως ακούσατε, τα ονόματα τριάντα τεσσάρων (34) Δικαστών εκ του καταλόγου των μελών του Συμβουλίου της Επικρατείας.
Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα όνομα σε κάθε σφαιρίδιο- και τοποθετήθηκαν όλα στη διαφανή κάλπη.
Παρακαλώ τον Η΄ Αντιπρόεδρο της Βουλής κ. Βασίλειο Βιλιάρδο, να ανακατέψει τα σφαιρίδια που βρίσκονται στην κάλπη.
(Στο σημείο αυτό ο Η΄ Αντιπρόεδρος της Βουλής κ. Βασίλειος Βιλιάρδος ανακατεύει τα σφαιρίδια που βρίσκονται στην κάλπη.)
Ευχαριστούμε.
Θα ξεκινήσει τώρα η κλήρωση ενός ονόματος.
(Στη συνέχεια, ο Πρόεδρος της Βουλής κ. Νικήτας Κακλαμάνης, εξάγει ένα από τα σφαιρίδια, το παραδίδει στον Δ΄ Αντιπρόεδρο της Βουλής, κ. Παρασκευά (Πάρι) Κουκουλόπουλο, ο οποίος το αποσφραγίζει, επιδεικνύει στα μέλη του Προεδρείου το ευρισκόμενο σε αυτό όνομα, το εκφωνεί προς το Σώμα και το παραδίδει στον Γραμματέα κ. Σπυρίδωνα Κουλκουδίνα, ο οποίος σημειώνει ιδιοχείρως στο σχετικό Πρακτικό το όνομα)
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, όπως παρακολουθήσατε, εκληρώθη ως αναπληρωματικό μέλος του Δικαστικού Συμβουλίου η εξής δικαστής εκ του καταλόγου των μελών του Συμβουλίου της Επικρατείας:
 Γιαννάκου Φραντζέσκα 
Κυρίες και κύριοι συνάδελφοι, κατόπιν της διεξαχθείσας κλήρωσης και αφού πρώτα σας ευχαριστήσω, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών της σημερινής συνεδρίασης, καθ’ ο μέρος αφορούν στην ειδική ημερήσια διάταξη, γιατί πρέπει να αποσταλεί στον Πρόεδρο του Αρείου Πάγου το αναπληρωματικό μέλος του Δικαστικού Συμβουλίου, το οποίο κληρώθηκε ενώπιόν σας κατά τη σημερινή συνεδρίαση. 
ΟΛΟΙ ΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Το Σώμα παρέσχε τη ζητηθείσα εξουσιοδότηση ομοφώνως.
Κυρίες και κύριοι συνάδελφοι, ολοκληρώθηκε η συζήτηση της ειδικής ημερήσιας διάταξης.
Δέχεστε στο σημείο αυτό να λύσουμε τη συνεδρίαση;
ΟΛΟΙ ΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Με τη συναίνεση του Σώματος και ώρα 12.51΄ λύεται η συνεδρίαση για αύριο, ημέρα Πέμπτη 30 Ιουλίου 2026 και ώρα 9.00΄, με αντικείμενο εργασιών του Σώματος: νομοθετική εργασία, σύμφωνα με την ημερήσια διάταξη που θα διανεμηθεί.

Ο ΠΡΟΕΔΡΟΣ                                                                  ΟΙ ΓΡΑΜΜΑΤΕΙΣ


